钦定古今图书集成/明伦汇编/交谊典/第047卷 > 《谢傅参议彦济惠笋用山谷韵》黄公度
## 钦定古今图书集成/明伦汇编/交谊典/第047卷 > 《谢傅参议彦济惠笋用山谷韵》黄公度

北方九月霜，宾盘无生菜。岭南信地暖，穷冬竹萌卖。
君念庾郎贫，茧栗供庖宰。中有岁寒姿，经时久不坏。
前身渭川侯，千亩偿宿债。珍可配天花，贱不数石芥。
早薤与晚菘，奴仆望宾介。文园酒渴馀，想不厌姑嘬。
预恐吹作竹，明日东风噫。急须驱携童，倾筐携采采。